b'\n_START_ARTICLE_\nTCAS\n_START_PARAGRAPH_\nTCAS, akronim za Traffic Collision Avoidance System je naprava na letalu, ki je namenjena prepre\xc4\x8devanju trkov med letali v zraku. Ve\xc4\x8dinoma se uporablja na letalih, lahko pa tudi na drugih zrakoplovih. Za delovanje morajo biti zrakoplovi opremljeni s transponderjem in le-ta mora biti vklju\xc4\x8den. ICAO zahteva uporaba TCAS-a na vseh zrakoplovih z maksimalno vzletno te\xc5\xbeo ve\xc4\x8djo od 5700 kg ali ve\xc4\x8d kot 19 potniki. S TCAS-om so opremeljena prakti\xc4\x8dno vsa potni\xc5\xa1ka, tovorna in poslovna letala. Na \xc5\xa1portnih letalih se po navadi ne uporablja. TCAS zelo pove\xc4\x8da varnost v letalskem prometu._NEWLINE_ACAS/TCAS deluje na podlagi signalov transponderja in deluje neodvisno od zemeljskih naprav. Transponder mora biti mode C ali pa mode S._NEWLINE_V modernih steklenih kokpitih je lahko TCAS prikazovalnik integrian v navigacijski (ND) ali pa EHSI prikazovalnik._NEWLINE_TCAS podaja dve vrsti obvestil: TA -\xc2\xa0\xc2\xbbtraffic advisory\xc2\xab\xc2\xa0so sporo\xc4\x8dila samo informativne narave in ne zahtevajo pilotovega posredovanja. \xc4\x8ce pa pride do nevarnosti trka med dvema letaloma, TCAS poda obema pilotoma ukaze (RA -\xc2\xa0\xc2\xbbresolution advisory\xc2\xab) za prepre\xc4\x8ditev trka - npr. enemu letalu bo ukazal dviganje, drugemu pa spu\xc5\xa1\xc4\x8danje. Ko je konflikt re\xc5\xa1en, se pojavi obvestilo CC (\xc2\xbbClear of Conflict\xc2\xab)'